1st कहानी @ लाइन में खड़ा ना होना पड़ा तो बेइज्जती महसूस हुई और खरीद ली \'सोने\' की लिमोजिन कार



किसने बताई: एलिजाबेथ ट्रम्प

कौन हैं: डोनाल्ड ट्रम्प की बड़ी बहन।

- ट्रम्प को इंतजार करना और लाइन में खड़े होना बिल्कुल पसंद नहीं है। इसी लाइन में लगने से बचने के लिए उन्होंने 30 साल पहले गोल्ड प्लेटेड लिमोजिन कार खरीदी थी।

- ट्रम्प की बहन एलिजाबेथ ने इससे जुड़ा एक किस्सा DainikBhaskar.com को बताया, \"1987 की बात है। मैं और ट्रम्प मीटिंग खत्म करके एक होटल से बाहर निकल रहे थे। होटल में पार्किंग से लॉबी तक गाड़ी लाने के लिए एक ही ड्राइवर था। वो भी पहले उनकी गाड़ी निकाल रहा था, जो होटल के वीवीआईपी गेस्ट थे। और बड़ी-बड़ी गाड़ियों से आए थे।\"

- \"5 मिनट तक इंतजार के बाद ड्राइवर से पूछा तो उसने कहा कि आपका नंबर 3-4 गाड़ियों के बाद आएगा सर। प्लीज लाइन में थोड़ा वेट कर लीजिए सर। ये सुनकर उनको बेइज्जती महसूस हुई। वो मुझे गाड़ी लाने का बोलकर गुस्से में सीधे कार कंपनी कैडेलिक के ऑफिस गए। वहां एक गोल्ड प्लेटेड कार का ऑर्डर दिया।\"

- \"1988 में कैडेलिक कंपनी ने ट्रम्प के बताए मुताबिक 24 कैरेट गोल्ड प्लेटेड लिमोजिन कार तैयार करके दी। आज से 30 साल पहले इसमें टीवी, फ्रिज, फैक्स, फोन, बार और एंटरटेनमेंट की कई सुविधाएं थीं। कार की लंबाई करीब 23 फीट थी।\"